கேள்வி: இந்திய வெண்தொண்டைச் சில்லை - வகைப்பாட்டியல் பற்றி விளக்கவும்.
பதில்: வெண்தொண்டைச் சில்லை 1758-ல் சுவீடன் நாட்டு இயற்கை ஆர்வலர் கரோலஸ் லின்னேயஸ் சிஸ்டமா நேச்சுரேயின் பத்தாவது பதிப்பில் விவரிக்கப்பட்டது. இவர் ''லோக்சியா'' பேரினத்தில் இச்சிற்றினத்தை வைத்தார். இதனை ''லோக்சியா மலபாரிகா'' என்ற இருசொல் பெயரால் அழைத்தார். குறிப்பிட்ட அடைமொழி இந்தியாவின் மேற்குக் கடற்கரையில் உள்ள மல்பார் பகுதியிலிருந்து வந்தது என்பதை தெரிவிக்கின்றது. லின்னேயஸ் இந்த இந்தியாவில் மட்டுமே காணப்படுவதாக குறிப்பிட்டார். ஆனால் இது 1926-ல் ஈ. சி. இசுடூவர்ட் பேக்கரால் மலபார் பகுதியில் மட்டுமே காணப்படுவதாக கூறப்பட்டது. 1862-ல் லுட்விக் ரெய்சென்பாக் அறிமுகப்படுத்திய ''யூடிசு'' பேரினத்தில் ஆப்பிரிக்க வெண்தொண்டைச் சில்லையுடன் இந்திய வெண்தொண்டைச் சில்லை வகைப்படுத்தப்பட்டது. இந்த இனத்தில் எவ்வித துணையினமும் இல்லை. இந்திய மற்றும் ஆப்பிரிக்க வெண்தொண்டைச் சில்லை முன்பு ''லோஞ்சூரா'' பேரினத்தில் வைக்கப்பட்டன. 2020-இல் வெளியிடப்பட்ட ஒரு மூலக்கூறு தொகுதி வரலாறு ஆய்வில், இந்த இரண்டு வெண்தொண்டைச் சில்லைகளும் ''லோஞ்சூரா''வின் சிற்றினங்களுக்கு அடித்தளமாக இருக்கும் ஒரு கிளையினை உருவாக்கியது.
கேள்வி: இந்திய வெண்தொண்டைச் சில்லை - வாழிடமும் பரவலும் குறித்து விரிவாக சொல்லுங்கள்.
பதில்: இது வறண்ட திறந்த புதர், தரிசு நிலம் மற்றும் பயிர்ச்செய்யப்படும் இடங்களில், சில நேரங்களில் தண்ணீருக்கு அருகில் வாழ்கின்றது. முக்கியமாக சமவெளிகளில் காணப்பட்டாலும், சில இமயமலைப் பகுதிகளில் சுமார் 1200 மீட்டர் வரை காணப்படுகின்றன. இது பாக்கித்தான், நேபாளம், வங்களாதேசம், இந்தியா, இலங்கை, ஈரான் மற்றும் இசுரேலில் வாழ்கிறது. இது தற்செயலாக உலகின் பல பகுதிகளில் அறிமுகப்படுத்தப்பட்டது. அறிமுகப்படுத்தப்பட்ட நாடுகளான ஜோர்டான், இஸ்ரேல், குவைத், ஓமன், போர்ட்டோ ரிக்கோ, கத்தார், சவுதி அரேபியா, எகிப்து தன்னை நிலைநிறுத்தியுள்ளது. 2019 முதல் அமெரிக்கா, விர்ஜின் தீவுகள் (ஒருவேளை அழிந்து போகலாம்) மற்றும் நைஸ் (தெற்கு) ஆகிய நாடுகளிலும் அறிமுகப்படுத்தப்பட்டு நிலைநிறுத்தியுள்ளது. பெரும்பாலும் ஓரிடத்தில் வாழக்கூடியன் என்ற போதிலும், சில பருவகாலங்களில் இடம் பெயருகின்றன.
கேள்வி: இந்திய வெண்தொண்டைச் சில்லை - உணவு பற்றி தகவல் சொல்.
பதில்: சுமார் 50 வரையிலான எண்ணிக்கையில் குழுவாகப் புல்நிலங்கள், கள்ளி வேலிகள் ஆகியவற்றில் எறும்புகளையும் பூச்சிகளையும் இரையாகக் கொள்வதோடு சோளம், நெல், புல்பூண்டின் விதைகள் ஆகியவற்றையும் உணவாக கொள்கின்றது. சிப் எனவும் சிர்ப் எனவும் குரல் கொடுக்கும்.